open-index/open-wikipedia-markdown huggingface dataset:
สวีต ดี

**สวีต ดี** () เป็นเกิร์ลกรุปสัญชาติไทย ค่ายกามิกาเซ่ ประกอบด้วยสมาชิกสามคนคือ มิน, จินนี่, และพิม เปิดตัวครั้งแรกในเดือนมิถุนายน ปี 2553 ด้วยซิงเกิลแรก เพลง "ห้าม (Stop it)" และได้ปล่อยผลงานเพลงออกมาอย่างต่อเนื่อง ปัจจุบันได้ยุติบทบาทในการผลิตงานเพลงเป็นที่เรียบร้อยแล้ว

## ความเป็นมาของวง
โดยทั้งสามคนเคยร่วมงานกันตั้งแต่โปรเจกต์ Seven Days และหลังจบโปรเจกต์แล้ว ศิลปินคนอื่นๆ ต่างแยกย้ายไปมีผลงานของตนเองกันหมด เหลือเพียง มิน พิมและจินนี่ ที่ยังไม่มีผลงาน ทางกามิกาเซ่จึงนำทั้งสามคน มารวมตัวกันเป็นกลุ่มศิลปินใหม่ โดยการรวมตัวกันครั้งนี้โดยได้ 2 อดีตศิลปินวงชิลลี่ไวท์ช็อค คือ พิม พิมประภา และ จินนี่ เขริกา และอีกหนึ่งศิลปินจากวงซิสก้า คือ มิน พัฑฒิดา มารวมตัวกันภายใต้ชื่อ "SWEE:D (สวีต ดี)"

โดย "สวีต ดี" เปิดตัวครั้งแรกใน **"KamiKaze Wave Concert"** ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก "ห้าม (Stop it)"

และในเดือนสิงหาคมปีเดียวกัน ได้ปล่อยซิงเกิลเพลงที่สองตามมา คือเพลง "ฉากเรียกน้ำตา (Sad Scene)" และได้ปล่อยมิวสิกวิดีโอตามมา โดยเพลงนี้เคยขึ้นอันดับ 1 ของชาร์ตวิทยุทั่วประเทศ   

ปลายเดือนพฤศจิกายนปีเดียวกัน ได้ปล่อยเพลงซิงเกิลที่ 3 "พลิกล็อกที่หัวใจ (Unexpected)" ตามออกมา และได้ปล่อยมิวสิกวิดีโอในต้นเดือนธันวาคม

## รูปลักษณ์ของวง
สิ่งที่เหมือนกันของความเป็นผู้หญิงก็คือความหวาน แต่ว่าแต่ละคนก็จะหวานไม่เหมือนกัน ซึ่ง สวีต ดี แสดงถึงความหวาน 3 รูปแบบ ที่แตกต่างกัน

## สถานะของวง
แฟนคลับส่วนใหญ่จะมองว่า "สวีต ดี" เป็นโปรเจกต์พิเศษแบบ Seven Days เพราะมินยังเป็นสมาชิกของวงซิสก้าอยู่ สืบเนื่องจากแจม อีกหนึ่งสมาชิกของซิสก้า ขอพักงานชั่วคราว แต่ในเว็บหลักของค่ายกามิกาเซ่ ก็ยืนยันว่า "สวีต ดี เป็นวงใหม่ของกามิกาเซ่" ไม่ใช่แค่โปรเจกต์พิเศษอย่างที่คิดกัน

## การยุบวง
เมื่อช่วงต้นปี พ.ศ. 2554 มีข่าวลือตามเว็บไซต์ต่าง ๆ ออกมาอย่างหนักว่า "สวีต ดี" กำลังจะยุบวง จนเป็นที่ถกเถียงระหว่างกลุ่มแฟนคลับว่าเรื่องนี้เป็นเพียงข่าวลือหรือเรื่องจริงกันแน่? 

จนในวันที่ 10 กุมภาพันธ์ พ.ศ. 2554 เวลา 18.00 นาฬิกา ทางค่ายต้นสังกัดได้ปล่อยวิดีโอลงในเว็บไซต์ไอเลิฟกามิกาเซ่ ดอตคอม  โดยใช้ชื่อวิดีโอว่า "SWEE:D MEMORY" ออกมา โดยเนื้อหาของวิดีโอนั้น เป็นการออกมาร่ำลาแฟนคลับทั้งน้ำตาของสามสมาชิก โดยสมาชิก 2 คน คือ พิมและมินขอลาออกจากค่ายกามิกาเซ่ เพื่อไปใช้เวลาในการศึกษาอย่างเต็มที่ ทำให้ไม่สามารถทำงานเพลงในนาม "สวีต ดี" ได้อีกต่อไป จึงออกมาประกาศยุบวงทางวิดีโอดังกล่าว ซึ่งเป็นการยุติบทบาทของสวีตดีอย่างเป็นทางการ แต่ทั้งนี้จินนี่ก็ยังทำหน้าที่เป็นศิลปินในค่ายกามิกาเซ่ต่อไป 

และต่อมาในปี พ.ศ. 2556 จินนี่ก็ได้ลาออกจากการเป็นศิลปินของค่ายกามิกาเซ่เช่นกัน นับเป็นการปิดตำนานในฐานะศิลปินค่ายกามิกาเซ่ของทั้งสามสาว "สวีต ดี" ลงอย่างสิ้นเชิง

## อัลบั้ม

## คอนเสิร์ต

## รางวัล
* **YOU LIVE MV AWARDS 2010** สาขา SAD MV จากเพลง "ฉากเรียกน้ำตา (Sad Scene)" โดยผ่านการโหวตจากผู้ชมรายยการ YOU LIVE ทาง YOU Channel

## อ้างอิง

## แหล่งข้อมูลอื่น
* SWEED-BAKERY.COM เว็บไซต์แฟนคลับสวีตดี  
* เว็บไซต์แฟนคลับพิม 
* เว็บไซต์แฟนคลับจินนี่ 
* เว็บไซต์แฟนคลับมีน 
* ilovekamikaze.com
* 
* 
* 
* เฟซบุ๊คแฟนเพจของสวีตดี

หมวดหมู่:กลุ่มดนตรีสัญชาติไทย
หมวดหมู่:เกิร์ลกรุปไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีที่ก่อตั้งในปี พ.ศ. 2553
โฮ ชิง

**โฮ ชิง** (; เกิด 27 พฤษภาคม ค.ศ. 1953) เป็นนักธุรกิจหญิงชาวสิงคโปร์

โฮดำรงตำแหน่งประธานเทมาเส็กทรัสต์ตั้งแต่ ค.ศ. 2022 เธอเป็นภริยาของลี เซียนลุง นายกรัฐมนตรีสิงคโปร์คนที่ 3 โฮเข้าร่วมเทมาเส็กโฮลดิงในฐานะผู้อำนวยการเมื่อเดือนมกราคม ค.ศ. 2002 ก่อนเลื่อนขั้นเป็นกรรมการบริหารในเดือนพฤษภาคม ค.ศ. 2002 และโก๊ะ จ๊กตงแต่งตั้งเธอเป็นประธานเจ้าหน้าที่บริหารในเดือนมกราคม ค.ศ. 2004

## ชีวิตช่วงต้นและการศึกษา
โฮเกิดในวันที่ 27 มีนาคม ค.ศ. 1953 ที่สิงคโปร์ เธอเข้าเรียนที่โรงเรียนสตรีเครเซน (Crescent Girls' School) และเนชันเนลจูเนียร์คอลเลจ (National Junior College) ก่อนที่จะจบการศึกษาวิศวกรรมศาสตรบัณฑิตจากมหาวิทยาลัยสิงคโปร์ (ปัจจุบันคือมหาวิทยาลัยแห่งชาติสิงคโปร์) ใน ค.ศ. 1976 

หลังจากนั้น เธอไปศึกษาต่อในระดับวิทยาศาสตรมหาบัณฑิต สาขาวิศวกรรมไฟฟ้า ที่มหาวิทยาลัยสแตนฟอร์ดใน ค.ศ. 1982

## ชีวิตส่วนตัว
โฮเป็นบุตรคนโตจากบุตรทั้ง 4 คนของนักธุรกิจ Ho Eng Hong (เกิด ค.ศ. 1926) กับ Chan Chiew Ping (1931-2005) เธอมีน้องชาย 2 คนกับน้องสาวคนเดียว เธอพบกับลี เซียนลุง สามีของเธอที่เป็นบุตรคนโตของอดีตนายกรัฐมนตรี ลี กวนยู ขณะที่เธอเริ่มทำอาชีพที่กระทรวงกลาโหมร่วมกับอดีตนายกรัฐมนตรี โก๊ะ จ๊กตง ทั้งคู่แต่งงานในวันที่ 17 ธันวาคม ค.ศ. 1985 และให้กำเนิดลูกชายสองคนชื่อ Hongyi และ Haoyi โฮเป็นแม่เลี้ยงในลูกสองคนของลี เซียนลุงจากการแต่งงานครั้งก่อน คือ ลูกสาวชื่อ Xiuqi กับลูกชายชื่อ Yipeng

## อ้างอิง

## แหล่งข้อมูลอื่น
*The Singapore Story: Memoirs of Lee Kuan Yew
*Lee Kuan Yew | Articles Speeches and Interviews – Lee Kuan Yew 李光耀

หมวดหมู่:นักธุรกิจชาวสิงคโปร์
หมวดหมู่:คู่สมรสของผู้นำประเทศ
หมวดหมู่:ชาวสิงคโปร์
หมวดหมู่:ชาวสิงคโปร์เชื้อสายจีน
หมวดหมู่:บุคคลจากมหาวิทยาลัยสแตนฟอร์ด
รูบิคอน (รายการโทรทัศน์)

**รูบิคอน** เป็นซีรีส์อเมริกาแนวสืบสวน วิเคราะห์ กำกับโดย เจสัน ฮอร์วิทช์ และออกอากาศทางช่อง AMC โดยซีรีส์เป็นเรื่องเกี่ยวกับทฤษฎีสมคบคิด นำแสดงโดย James Badge Dale, Jessica Collins, Lili Taylor, Miranda Richardson, Dallas Roberts, Christopher Evan Welch, Paul Butler และ Peter Gerety

ซีรีส์เรื่องมี 13 ตอน ฉายทุกสัปดาห์ โดยมีตัวอย่างตอนแรกเมื่อวันที่ 13 มิถุนายน 2553 โดยจะเริ่มออกอากาศจริงวันที่ 1 สิงหาคม 2553 โดยตอนแรกได้ออกอากาศไป 46 นาที

## อ้างอิง

หมวดหมู่:รายการโทรทัศน์
นิฮงไก (รถไฟ)

**นิฮงไก** () เป็นรถนอนบลูเทรนด่วนพิเศษที่เคยให้บริการโดย JR ตะวันออก และ JR ตะวันตกในอดีต 
รถด่วนพิเศษ**นิฮงไก**นั้นเริ่มในบริการในปีค.ศ.1950โดยใช้ตู้นอนรุ่น20แล้วต่อมาใช้รถโดยสารรุ่น14 และเริ่มใช้ตู้นอนรุ่น24และ25ในปีค.ศ.1978ทำให้ขบวนนิฮงไกเป็นหนึ่งรถไฟในตระกูลรถบลูเทรนหลังจากการเปิดอุโมงค์เซกังในปีค.ศ.1988ขบวนนิฮงไกก็ได้เพิ่มเส้นทางไปถึงสถานีฮาโกะดาเตะ โดยจะตัดขบวนให้เหลือ5ตู้ที่อาโอโมริ แล้วใช้รถจักรรุ่น ED79 ศูนย์ฮาโกะดาเตะของบริษัทเจอาร์ฮอกไกโด ลากลอดใต้ช่องแคบสึงารุโดยใช้หมายเลขทำขบวนคือ 1 (ขาขึ้น) และ 4 (ขาล่อง) ในปีค.ศ.1998ขบวนเซโตะได้เปลี่ยนขบวนรถที่ให้บริการเป็นรุ่น285 ทำให้ขบวนนิฮงไกได้เสริมตู้นอนชั้นAเข้าไปในขบวน1และ4ด้วย 
[thumb|centre|[รถจักรรุ่นED79หมายเลข12 รอทำขบวนออกจากอาโอโมริปลายทางฮาโกะดาเตะบนเกาะฮอกไกโด
]]

## Headmark
Headmarkเป็นป้ายที่ทางการรถไฟญี่ปุ่นจะแขวนไว้หน้ารถเพื่อบ่งบอกขบวนรถไฟ ซึ่งมีการออกแบบให้มีเอกลักษณ์เฉพาะขบวน ขบวนนิฮงไกนั้นมีheadmarkเป็นรูปทะเล และ มีดาวอยู่ด้านบน
thumb|centre|headmarkมีลักษณะเฉพาะขบวนนั้น ในรูปเป็นheadmarkของขบวนนิฮงไก

## ข้อมูลของขบวนรถและรถจักร
### ตู้โดยสาร
ในปี ค.ศ. 1976 รถนอนรุ่น 24 และ 25 จะใช้รถคาดเงินศูนย์โยโดกาวะสังกัดของบริษัทรถไฟญี่ปุ่นตะวันตก และในปีค.ศ.2008ได้เปลี่ยนมาใช้รถนอนรุ่น24/25คาดทองและคาดขาวของศูนย์อาโอโมริในสังกัดของบริษัทรถไฟญี่ปุ่นตะวันออก

### การจัดขบวนรถ

### หัวรถจักร
ปกติขบวนนิฮงไกจะใช้รถจักรEF81รุ่น0 ศูนย์ซึรึงะสีกุหลาบอ่อนหรือในบางครั้งจะใช้สีทไวไลท์ เอกเพรสด้วย ซึ่งในบางครั้งขบวนรถจะเปลี่ยนหัวรถจักรที่สถานีซึรึงะด้วย ในอดีตขบวนนิฮงไกเคยใช้รถจักรED75 DD51 EF65 EF70 และEF58 ในสมัยที่สายอุเอทซึยังไม่ได้ติดตั้งระบบไฟฟ้า

## ตัวรถในปัจจุบัน
ขบวนรถนิฮงไกถูกยกเลิกในปีพ.ศ. 2556 ทำให้ตู้บางคัน ได้ถูกย้ายไปทำขบวนอาเกโบโนะ (ยกเลิกปี 2558) ส่วนหนึ่ง บางส่วนนำไปทำลาย และบางส่วนได้นำไปเก็บในพิพิธภัณฑ์เช่น ตู้ชั้นA แบบpullman โอโรเนะ24หมายเลข4ได้นำไปจัดแสดงที่พิพิธภัณฑ์รถไฟเกียวโต

## อ้างอิง

หมวดหมู่:รถไฟ
หมวดหมู่:การขนส่งระบบรางในประเทศญี่ปุ่น
เยื่อเลือกผ่าน

**เยื่อเลือกผ่าน** () คือ เยื่อที่อนุญาตให้โมเลกุลหรือประจุบางชนิดผ่านมันไปได้โดยการแพร่

อัตราการแพร่ผ่านเยื่อชนิดนี้ ขึ้นอยู่กับอุณหภูมิ ความดัน และความเข้มข้นของโมเลกุล ของตัวถูกละลาย ในทั้งสองด้าน ในเยื่อบางชนิด ความสามารถในการแพร่ผ่านเยื่อ ยังขึ้นกับ ขนาดโมเลกุลของตัวถูกละลาย ความสามารถในการละลายของตัวถูกละลาย (solubility) และคุณสมบัติทางเคมีของตัวถูกละลายอีกด้วย

ตัวอย่างของเยื่อเลือกผ่านนี้คือ ลิปิดไบเลเยอร์ (ชั้นไขมันแบบสองชั้น (lipid bilayer) ชั้นไขมันแบบนี้เป็น พื้นฐานของเยื่อหุ้มเซลล์ ที่หุ้มเซลล์ของสิ่งมีชีวิตเอาไว้ เยื่อหลาย ๆ อย่างทั้งที่เป็นเยื่อสังเคราะห์และเยื่อในธรรมชาตินั้น ก็สามารถที่จะทำหน้าที่เป็นเยื่อเลือกผ่านได้ ตัวอย่างหนึ่งของเยื่อแบบนี้ก็คือ ฟิลม์ ที่อยู่ ด้านในของไข่

หมวดหมู่:ชีววิทยา
หมวดหมู่:การแพร่สาร
ฟลอเรนซ์ ลอว์เรนซ์

**ฟลอเรนซ์ ลอว์เรนซ์** () (2 มกราคม ค.ศ. 1886 - 28 ธันวาคม ค.ศ. 1938) เป็นนักประดิษฐ์ชาวแคนาดาและนักแสดงภาพยนตร์เงียบ เธอมักถูกเอ่ยถึงว่า เป็น "ดาราหนังคนแรก" เธอมีผลงานแสดงโด่งดังจากเรื่อง "The Biograph Girl," "The Imp Girl," และ "The Girl of a Thousand Faces" ลอว์เรนซ์ยังปรากฏในภาพยนตร์มากกว่า 270 เรื่อง ในหลายสังกัดค่ายภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:นักแสดงแคนาดา
หมวดหมู่:นักแสดงที่ฆ่าตัวตาย
หมวดหมู่:บุคคลจากรัฐออนแทรีโอ
หมวดหมู่:นักแสดงเด็กหญิงชาวแคนาดา
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงภาพยนตร์หญิงชาวแคนาดา
รุสเทนเบิร์ก

**รุสเทนเบิร์ก** () เป็นเมืองในประเทศแอฟริกาใต้ ทางตะวันตกเฉียงเหนือ มีประชากร 626,522 คน (จากการสำรวจในปี 2016) ตั้งอยู่ตีนเขาของเทือกเขามากาลีเบิร์ก ในแคว้นนอร์ทเวสต์ของแอฟริกาใต้ และเป็นหนึ่งในเมืองที่จัดการแข่งขันฟุตบอลโลก 2010 

เมืองรุสเทนเบิร์กอยู่เหนือระดับน้ำทะเล 1170 เมตร สภาพอากาศแบบเขตกึ่งร้อน มีอุณหภูมิสูงสุดราว 16°C ในช่วงฤดูหนาวและ 31°C ในฤดูร้อน ทางด้านเศรษฐกิจมีการทำเหมืองแร่ และเกษตรกรรม
## อ้างอิง

หมวดหมู่:เมืองในประเทศแอฟริกาใต้
อิบนุยูนุส

thumb|บันทึกสุริยุปราคาในค.ศ. 993 และ 1004 กับจันทรุปราคาในค.ศ. 1001 และ 1002 ของอิบนุยูนุส
**อิบนุยูนุส อัลมิศรีย์** (; ป. ค.ศ. 950 – 1009) หรือ **อะบุลฮะซัน อะลี บินอับดุลเราฮ์มาน บินอะฮ์มัด บินยูนุส อัศศอดะฟีย์ อัลมิศรีย์** เป็นนักวิทยาศาสตร์และดาราศาสตร์ชาวอิยิปต์  เป็นผู้ประดิษฐ์ลูกตุ้มเพื่อใช้เป็นอุปกรณ์ตรวจเวลา 

อิบนุยูนุส ได้รับเกียรติให้เป็นชื่อของหลุมอุกกาบาตบนแผนที่ดวงจันทร์

## ประวัติ

**อิบนุยูนุส อัลมิศรีย์** เกิดในอิยิปต์ระหว่างปีค.ศ. 950 และ 952 ในครอบครัวอันเป็นที่น่านับถือใน ฟุสฏอต บิดาเป็นนักประวัติศาสตร์ นักเขียนชีวประวัติ และนักการศาสนา ที่ได้เขียนหนังสือประวัติศาสตร์อิยิปต์

อิบนุยูนุสเข้ารับราชการเป็นนักดาราศาสตร์ในราชสำนักของราชวงศ์ฟาฏิมียะหฺเป็นเวลานานถึง 26 ปี เขาได้อุทิศงานเขียนของเขาให้แก่กษัตริย์อัลฮากิม โดยตั้งชื่อว่า อัลซีจญ์ อัลกะบีร อัลฮากิมีย์ เป็นบทบันทึกการสังเกตการณ์ด้านดาราศาสตร์ที่มีความถูกต้องมากที่สุด โดยอาจใช้อุปกรณ์ที่ใหญ่โตสำหรับใช้สังเกตการณ์

## อ้างอิง

หมวดหมู่:นักวิทยาศาสตร์
วิฑูรย์ กิจมงคลศักดิ์

**ร้อยตำรวจโท วิฑูรย์ กิจมงคลศักดิ์** อดีตกองหน้าทีมชาติไทยระหว่างปี พ.ศ. 2528-พ.ศ. 2538 เจ้าของฉายา *"สิงโตเผือกปากน้ำโพ"*

วิฑูรย์เกิดเมื่อวันที่  21 มิถุนายน พ.ศ. 2505 ที่จังหวัดนครสวรรค์ เริ่มเล่นฟุตบอลครั้งแรกเมื่ออายุได้ 18 ปี โดย นายวิทยา วาจาบัณฑิตย์ ได้ชักนำและช่วยฝึกสอน แต่ตำแหน่งแรกที่เล่น คือผู้รักษาประตู ภายหลังเปลี่ยนมาเป็นกองหน้า

วิฑูรย์เริ่มมีชื่อเสียงมาจากการที่ลงเล่นให้กับทีมนครสวรรค์ในการแข่งขันกีฬาแห่งชาติ ในปี พ.ศ. 2524 ซึ่งนครสวรรค์ได้ครองเหรียญทองไป

ต่อมาในรายการฟุตบอลไทยแลนด์ คัพ ครั้งที่ 2 ในปี พ.ศ. 2527 วิฑูรย์ได้ลงเล่นในตำแหน่งกองหน้าแทนผู้เล่นคนเก่าที่บาดเจ็บไป และสามารถยิงได้ถึง 5 ลูก ก่อนมีส่วนนำทีมนครสวรรค์ชนะเลิศได้สำเร็จ พร้อมทั้งรับรางวัลนักฟุตบอลยอดเยี่ยม และผู้ทำประตูสูงสุด รวม 9 ประตู จนได้รับฉายาว่า *"สิงโตเผือกปากน้ำโพ"* ในการแข่งขันครั้งนี้เอง 

ในปี พ.ศ. 2527 จึงถูกเรียกตัวติดทีมชาติครั้งแรก ซึ่งเป็นทีมชาติชุดปรี-เวิลด์คัพ ที่ ประเทศเกาหลีใต้ ภายใต้การควบคุมทีมของ นายประวิทย์ ไชยสาม ซึ่งทีมชาติไทยตกรอบแรก ในวันที่ 23 มีนาคม พ.ศ. 2528 ทีมชาติไทย ชนะ ทีมบังคลาเทศ 3-0 ซึ่งวิฑูรย์สามารถทำประตูแรกได้สำเร็จ  และนับแต่แต่นั้นมา การประกาศรายชื่อนักฟุตบอลทีมชาติ ก็จะต้องมีชื่อ วิฑูรย์ กิจมงคลศักดิ์ ร่วมทีมเสมอ

สำหรับในระดับสโมสร วิฑูรย์ กิจมงคลศักดิ์ สังกัดสโมสรถาวรฟาร์มลงแข่งขันชิงถ้วยพระราชทานประเภท ก จนต่อมาสโมสรราชประชาขอยืมตัวมาเล่นฟุตบอล เอฟ เอ คัพ ซึ่งสามารถคว้าแชมป์ได้ด้วย ก่อนจะย้ายไปสังกัดสโมสรตำรวจ จากการชักชวนของ พล.ต.ท.ชลอ เกิดเทศ นายกสมาคมฟุตบอลแห่งประเทศไทยในขณะนั้น และเป็นทีมสุดท้ายของวิฑูรย์ในประเทศไทย

ต่อจากนั้นในปี พ.ศ. 2529 วิฑูรย์ กิจมงคลศักดิ์ เดินทางไปค้าแข้งในประเทศมาเลเซีย ร่วมกับ ปิยะพงษ์ ผิวอ่อน และอรรถพล บุษปาคม ในสังกัดสโมสรปะหังและสโมสรปีนัง ตามลำดับ

ในการเล่นระดับทีมชาติ วิฑูรย์ติดทีมชาติตั้งแต่ปี พ.ศ. 2528-พ.ศ. 2538 เป็นเวลาทั้งหมด 10 ปี รายการสุดท้าย คือการคว้าเหรียญทองซีเกมส์ ครั้งที่ 19 ที่จังหวัดเชียงใหม่ โดยมีสถิติการติดทีมชาติไม่ต่ำกว่า 150 นัด และยิงประตูระดับชาติ รวมทั้งสิ้น 32 ประตู ประสบความสำเร็จ 2 ทัวร์นาเม้นต์ คือ ชนะเลิศคิงส์คัพ 1 สมัย (พ.ศ. 2532) และซีเกมส์ 2 สมัย (พ.ศ. 2536, 2538) โดยทำสถิติเป็นผู้เล่นทีมชาติไทยที่ยิงประตูได้สูงสุดจนถึงปัจจุบันนี้เป็นลำดับที่ 5

หลังเลิกเล่น วิฑูรย์ผันตัวเองมาเป็นผู้ฝึกสอนให้กับหลายสโมสร ทั้งทีมชาติไทยชุดเอเชียนคัพ พ.ศ. 2540 รวมถึงรับราชการตำรวจ ในตำแหน่งรองสารวัตร อำนวยการ ด่านตรวจคนเข้าเมืองหนองคาย  สำนักงานตำรวจตรวจคนเข้าเมือง

## อ้างอิง

หมวดหมู่:นักฟุตบอลจากจังหวัดนครสวรรค์
หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ตำรวจชาวไทย
หมวดหมู่:กองหน้าฟุตบอล
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลศรีปะหัง
หมวดหมู่:ผู้จัดการทีมสโมสรฟุตบอลเพื่อนตำรวจ
หมวดหมู่:ผู้จัดการทีมสโมสรฟุตบอลจันทบุรี
ความสัมพันธ์ของแมกซ์เวลล์

**ความสัมพันธ์ของแมกซ์เวลล์** () คือระบบสมการในวิชาอุณหพลศาสตร์

สมการความสัมพันธ์ของแมกซ์เวลล์ที่ใช้กันทั่วๆไปสามารถเขียนได้ว่า

: 
\left (\frac{\partial T}{\partial V}\right)_S = 
-\left (\frac{\partial P}{\partial S}\right)_V \qquad= 
\frac{\partial^2 U }{\partial S \partial V}


: 
\left (\frac{\partial T}{\partial P}\right)_S = 
+\left (\frac{\partial V}{\partial S}\right)_P \qquad= 
\frac{\partial^2 H }{\partial S \partial P}


: 
+\left (\frac{\partial S}{\partial V}\right)_T = 
\left (\frac{\partial P}{\partial T}\right)_V \qquad= -
\frac{\partial^2 A }{\partial T \partial V}


: 
-\left (\frac{\partial S}{\partial P}\right)_T = 
\left (\frac{\partial V}{\partial T}\right)_P \qquad= 
\frac{\partial^2 G }{\partial T \partial P}


โดยที่
: U (S,V) \, - พลังงานภายใน
: H (S,P) \, - เอ็นทัลปี
: A (T,V) \, - พลังงานอิสระของเฮ็มโฮลซ์
: G (T,P) \, - พลังงานอิสระของกิบบ์
: P\, - ความดัน
: S\, - เอ็นโทรปี
: T\, - อุณหภูมิ
: V\, - ปริมาตร

หมวดหมู่:อุณหพลศาสตร์
หมวดหมู่:หลักการสำคัญของฟิสิกส์
หมวดหมู่:เจมส์ คลาร์ก แมกซ์เวลล์
อดัม การ์เซีย

**อดัม แกเบรียล การ์เซีย** () เกิดเมื่อวันที่ 1 มิถุนายน ค.ศ. 1973 เป็นนักแสดงชาวออสเตรเลีย นักเต้นแท็ป มีเชื้อสายโคลอมเบีย (พ่อของเขามาจากโคลอมเบีย) เขาเกิดที่วาห์รูนกา รัฐนิวเซาท์เวลส์ ออสเตรเลีย มีผลงานเป็นที่รู้จักในภาพยนตร์เรื่อง *[[Coyote Ugly (film)|Coyote Ugly]]* (2000) และ *[[Bootmen]]* (2000)

## อ้างอิง

หมวดหมู่:นักแสดงออสเตรเลีย
หมวดหมู่:บุคคลจากรัฐนิวเซาท์เวลส์
หมวดหมู่:ชาวออสเตรเลียเชื้อสายโคลอมเบีย
โจอี้ ลอว์เรนซ์

**โจเซฟ "โจอี้" ลอว์เรนซ์** () เกิดเมื่อวันที่ 20 เมษายน ค.ศ. 1976 เป็นนักแสดง นักร้อง และพิธีกรรายการโทรทัศน์ ชาวอเมริักัน ผลงานด้านโทรทัศน์เขาเป็นที่รู้จักมากที่สุดจากซีรีส์โทรทัศน์เรื่อง *[[Gimme a Break!]]* และ *[[Blossom (TV series)|Blossom]]*

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากฟิลาเดลเฟีย
มาชิโระ โมริทากะ

**มาชิโระ โมริทากะ** () เป็นตัวละครเอกจากเรื่อง *[[วัยซนคนการ์ตูน]]*

## ประวัติ
เด็กหนุ่มผู้ที่ใช้ชีวิตแบบเด็กมัธยมทั่ว ๆ ไป ยังไม่มีความฝันในอนาคต แต่มีความสามารถในการวาดภาพเป็นเลิศ เขาได้แอบชอบอาซึกิ มิโฮะอยู่
วันหนึ่งเขาได้ถูกชักชวนให้เป็นนักเขียนการ์ตูนจาก ทาคากิ อาคิโตะ หลังจากที่ อากิโตะ เห็นรูปอาซึกิ มิโฮะที่ โมริทากะวาดไว้ในสมุดจด
แต่เขาก็ได้ปฏิเสธไป

หลังจากนั้นเขาก็ได้ถูกอากิโตะพาตัวไปที่บ้านของ มิโฮะ เพื่อที่จะสารภาพเรื่องที่จะเป็นนักเขียนการ์ตูน ทำให้เขารู้ว่า ที่จริงแล้วมิโฮะนั้นอยากจะเป็นนักพากย์การ์ตูน เมื่อเขาถูกมิโฮะจ้องหน้าใกล้ ๆ จึงตื่นเต้นและเอาเรื่องของเขาไปปนกับเรื่องของคุณอาของเขาที่เป็นนักเขียนการ์ตูน ที่ได้แอบรักผู้หญิงคนหนึ่งอยู่ และต้องการที่จะทำให้การ์ตูนเป็นแอนิเมชันจะได้ขอผู้หญิงคนนั้นแต่งงาน โมริทากะจึงได้หลุดปากไปว่า "ถ้าการ์ตูนของผมได้เป็นแอนิเมชันแล้ว และได้คุณอาซึกิเป็นคนพากย์ตัวนางเอก แล้วมาแต่งงานกันนะครับ" มิโฮะจึงได้แต่เขินแล้ววิ่งเข้าบ้านไป และตอบตกลงกลับมาทางอินเตอร์โฟนแทน โดยมีเงื่อนไขว่าจะไม่พบหน้ากันอีก จนกว่าฝันจะเป็นจริง

พวกเขาได้ใช้นามปากกว่า อาชิโรกิ มุโตะ โดยมีผลงานซี่รี่ย์ทั้งหมด 3 เรื่อง เรื่องสั้น 7 เรื่อง และเรื่องที่ไม่ได้ลงซีรีส์ 1 เรื่องคือ

### เรื่องสั้น
* โลกคู่ขนาน - เป็นเรื่องที่นำไปเสนอกับฝ่ายบก.ของจัมป์ มีชื่อเรื่องชั่วคราวคือ "W Earth" (ดับเบิ้ล เอิร์ท)
* เราสองคน - ผลงานชิ้นที่สองที่นำไปให้ฝ่ายบก.ดู แล้วเข้าส่งประกวดถ้วยอนาคตทองคำ
* แองเจิล เดย์ส - ผลงานที่ส่งเข้าชิงรางวัลถ้วยอนาคตทองคำแต่ก็ตกรอบ มีชื่อเรื่องชั่วคราวในตอนแรกคือ "เทวทูตของฉัน"
* เงินตรา ปัญญา พิชิตโลก - เรื่องเปิดตัว อาชิโรกิ มุโตะ ลงตีพิมพ์ใน อากามารุ จัมป์
* ใน 1 พันล้าน - ผลงานที่ลงเข้าชิงรางวัลเท็ตสึกะครั้งสุดท้ายของพวกเขา ถูกตีพิมพ์ลงใน โชเน็นจัมป์รายสัปดาห์
* TEN - ตีพิมพ์ใน โชเน็นจัมป์ มีชื่อเรื่องชั่วคราวคือ "Hitman 10"
* Future Watch นาฬิกาอนาคต - ตีพิมพ์ใน โชเน็นจัมป์ ฉบับถัดจากฉบับที่ลง TEN
* วันวานวัยหวาน - เรื่องสั้นที่โมริทากะแต่งและวาดภาพ ส่งเองเข้าประกวดในการแข่งขันเรื่องสั้นแนวรัก แต่ผลออกมาไม่เป็นที่น่าพอใจเท่าไร

### ซีรีส์
* นักสืบร้อยเล่ห์ TRAP - ผลงานซี่รี่ย์เรื่องแรกของอาชิโรกิ มุโตะ ตีพิมพ์ลงในโชเน็นจัมป์ ถูกตัดจบหลังจากที่ความนิยมตกต่ำลงเพราะต้องหยุดพิมพ์เนื่องจาก โมริทากะ ต้องเข้าโรงพยาบาล
* ทันโทะ ลุยเลอะ - ผลงานซี่รี่ย์เรื่องที่ 2 ตีพิมพ์ลงในโชเน็นจัมป์ เจ้าตัวเข้าไปขอให้จบเรื่องเอง เพราะว่า อาคิโตะ ไม่สามารถคิดสตอรีบอร์ดของเรื่องออกมาได้
* Perfect Crime Party (PCP) - ตีพิมพ์ลงในโชเน็นจัมป์ ตอนแรกมีชื่อเรื่องว่า Perfect Crime Club หรือ ชมรมอาชญากรรมสมบูรณ์แบบ แต่ไปซ้ำกับชื่อหนังเรื่องหนึ่ง จึงได้เปลี่ยนชื่อใหม่
* Reversi - ผลงานที่เขียนต่อจาก PCP (ภาคประถม) ใน"โชเน็นจัมป์" และเขียนพร้อมกับ PCP (ภาคม.ต้น) ซึ่งย้ายไปลงใน "ฮิชโชจัมป์" แทน

### เรื่องที่ไม่ได้ลงซีรีส์
* KTM เงินตรา ปัญญา รูปลักษณ์ พิชิตโลก

## อ้างอิง

หมวดหมู่:วัยซนคนการ์ตูน
หมวดหมู่:ตัวละครที่เป็นนักเขียนการ์ตูน
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนต้น
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2551
เบนจามิน แบร็ต

**เบนจามิน แบร็ต** () เกิดเมื่อวันที่ 16 ธันวาคม ค.ศ. 1963 เป็นนักแสดงชาวอเมริกัน เขามีชื่อเสียงจากการรับบทเป็น เรย์ เคอร์ติส ในซีรีส์โทรทัศน์เรื่อง *[[Law & Order]]* เขายังปรากฏตัวในภาพยนตร์เรื่อง *[[Blood in Blood Out]]*, *[[Miss Congeniality (film)|Miss Congeniality]]*, *[[Traffic (2000 film)|Traffic]]*, และ *[[Piñero (movie)|Piñero]]* เขายังแสดงในละครดราม่าทางช่องเอแอนด์อี เรื่อง *[[The Cleaner (TV series)|The Cleaner]]*

## อ้างอิง

หมวดหมู่:นักแสดงอเมริกัน

หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเปรู
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:บุคคลจากซานฟรานซิสโก
จอร์แดน ไนต์

**จอร์แดน เนเธเนียล มาร์เซล ไนต์** () เกิดเมื่อวันที่ 17 พฤษภาคม ค.ศ. 1970 เป็นนักร้อง-นักแสดงชาวอเมริกัน เป็นที่รู้จักในฐานะนักร้องนำวงบอยแบนด์ที่ชื่อ นิวคิดส์ออนเดอะบล็อก (NKOTB) ที่โด่งดังในคริสต์ทศวรรษ 1980-1990 เขามีสไตล์การร้องในลักษณะ ฟอลเซตโต ที่ได้รับอิทธิพลมาจาก เดอะสไตลิสติกส์ หลังจากนิวคิดส์ออนเดอะบล็อกแตกวงแล้ว จอร์แดนทำผลงานเดี่ยว ออกซิงเกิลติดท็อป 40 อยู่ 4 เพลง เพลงดังที่สุดคือเพลง "Give It To You" ออกในปี 1999 แต่หลังจากนั้นเขาก็ไม่มีเพลงติดชาร์ตบิลบอร์ดฮอต 100 อีกเลย จอร์แดนมีผลงานสตูดิโออัลบั้ม 2 ชุด อัลบั้มรีมิกซ์ 1 ชุด และอีพี  1 ชุด

## อ้างอิง

หมวดหมู่:นักร้องอเมริกัน
หมวดหมู่:บุคคลจากรัฐแมสซาชูเซตส์
จัสติน แชมเบอส์

**จัสติน ดับเบิลยู แชมเบอส์** () เกิดเมื่อวันที่ 11 กรกฎาคม ค.ศ. 1970 เป็นนักแสดงชาวอเมริกัน อดีตนายแบบแฟชั่นแคลวินไคลน์ ในปี 2005 เขาแสดงในซีรีส์แนวดราม่าทางช่องเอบีซี ที่ชื่อ *[[Grey's Anatomy]]* รับบทเป็น ดร. อเล็กซ์ คาเรฟ

หมวดหมู่:นักแสดงอเมริกัน
หมวดหมู่:บุคคลจากสปริงฟีลด์ (รัฐโอไฮโอ)
โพโลควานี

**โพโลควานี** ( แปลว่า "สถานที่แห่งความปลอดภัย" ในภาษาโซโทเหนือ) หรือชื่อเดิม **ปีเตอส์เบิร์ก** เป็นเมืองหลวงของจังหวัดลิมโปโปในประเทศแอฟริกาใต้ และเป็นเขตเมืองที่ใหญ่ที่สุดที่อยู่เหนือกว่าจังหวัดเคาเต็ง โดยโพโลควานีเป็นหนึ่งในเมืองที่ใช้จัดการแข่งขันฟุตบอลโลก 2010

## ประชากร
ใน ค.ศ. 1904 ปีเตอส์เบิร์กมีประชากร 3,276 คน โดยในนั้นมีคนผิวขาวถึง 1,620 คน (49.5%) ปีเตอส์เบิร์กถูกกำหนดให้เป็นเมืองของคนผิวขาวในยุคของการถือผิว ดังนั้นจึงมีประชากรผิวขาวเป็นจำนวนมากในช่วงก่อนคริสตทศวรรษ 1990 และหลังจากสิ้นสุดยุคการถือตัว ตัวเมืองก็มียังมีประชากรผิวขาวหลงเหลือมาก อย่างไรก็ตาม ตำบลเพื่อนบ้านมีประชากรผิวดำเป็นส่วนใหญ่

การสำมะโนครัวเมื่อปี 2011 เปิดเผยว่าโพโลควานีมีประชากร 130,028 คนจาก 43,846 ครัวเรือน

### ย่านชานเมือง
ย่านชานเมืองที่เป็นที่รู้จัก ได้แก่ เวสเทนเบิร์ก (Westenburg), เนอร์วานา (Nirvana), เบนดอร์ (Bendor), เวลเกเลเกน (Welgelegen), มอเรเกลิด (Moregloed), อันนาเดล (Annadale), ไอวีเดล (Ivydale), ฟลอราพาร์ก (Flora Park), เฟานาพาร์ก (Fauna Park), เพนีนาพาร์ก (Penina Park), ไอวีพาร์ก (Ivy Park), ฮอสพิทัลพาร์ก (Hospital Park), สเตอร์พาร์ก (Ster Park), ดัลมาดา (Dalmada), บรอดแลนส์ (Broadlands), วูดแลนส์ (Woodlands), เซาเทิร์นเกตเวย์ (Southern Gateway) และทอร์นฮิลล์ (Thornhill) กลุ่มย่านชานเมืองขนาดใหญ่หรือคลัสเตอร์มีอยู่ 3 แห่ง ได้แก่

* คลัสเตอร์เซชีโก - อยู่ทางทิศตะวันตกเฉียงเหนือของเมือง
* คลัสเตอร์โมเลโป/มาจา/Chuene - อยู่ทางทิศใต้ของเมืองไปประมาณ 20 กิโลเมตร
* คลัสเตอร์ Mankweng/Sebayeng/Dikgale - อยู่ทางทิศตะวันออกเมืองไปประมาณ 30 กิโลเมตร

## ภูมิอากาศ

โพโลควานีมีสภาพภูมิอากาศแบบกึ่งแห้งแล้ง แม้ว่าที่ตั้งของเมืองจะอยู่ในช่วงทรอปิกออฟแคปริคอร์น แต่ก็มีสภาพภูมิอากาศที่สูงด้วยที่ตั้งบนที่ราบสูง 1,230 เมตรเหนือระดับน้ำทะเล อุณหภูมิโดยเฉลี่ยอยู่ที่ 21–22 องศาเซลเซียสในเดือนมกราคม และลดลงถึง 11 องศาเซลเซียสในเดือนกรกฎาคม

โพโลควานีมีภูมิอากาศที่ค่อนข้างแห้ง มีฝนตกในฤดูร้อนและแห้งแล้งในฤดูหนาว ปริมาณน้ำฝนเฉลี่ยนต่อปีอยู่ที่  เดือนธันวาคม-มกราคม เป็นเดือนที่มีฝนตกมากที่สุด และเดือนกรกฎาคมมีฝนตกน้อยที่สุด

## อ้างอิง

## แหล่งข้อมูอลื่น
* 
* Capricorn District Municipality website 
* 

หมวดหมู่:เมืองในประเทศแอฟริกาใต้
หมวดหมู่:จังหวัดลิมโปโป
ฟุตบอลทีมชาติแอฟริกาใต้

**ฟุตบอลทีมชาติแอฟริกาใต้** () หรือ บาฟานา บาฟานา (Bafana Bafana มีความหมายว่าเด็กชาย) เป็นตัวแทนทีมฟุตบอลจากประเทศแอฟริกาใต้ อยู่ภายใต้การดูแลของสมาคมฟุตบอลแอฟริกาใต้ (SAFA) ทีมกลับมาเล่นระดับโลกในปี 1992 หลังจากหลายปีที่ถูกฟีฟ่าแบนจากนโยบายการแบ่งแยกสีผิว และในปี 2010 แอฟริกาใต้เป็นประเทศแรกที่เป็นเจ้าภาพ ในทวีปแอฟริกา ในฟุตบอลโลก 2010 เดือนมิถุนายน ซิฟิเว่ ทีชาบาลาล่ายังเป็นคนแกรที่ทำคะแนนให้กับทีมชาติแอฟริกาใต้ในการแข่งขันฟุตบอลโลก ทีมชาติแอฟริกาใต้ประสบความสำเร็จในการเป็นผู้ชนะการแข่งขันแอฟริกาคัพออฟเนชันส์ ในปี 1996 ที่ประเทศตนเองเป็นเจ้าภาพ

## ผู้เล่นชุดปัจจุบัน
*ข้อมูล ณ วันที่ 1 กันยายน ค.ศ. 2017*

## อ้างอิง

แอฟริกาใต้
หมวดหมู่:ประเทศแอฟริกาใต้
อ
ฟุตบอลทีมชาติชิลี

**ฟุตบอลทีมชาติชิลี** () เป็นตัวแทนทีมฟุตบอลจากประเทศชิลี อยู่ภายใต้การดูแลของสหพันธ์ฟุตบอลชิลี () ซึ่งก่อตั้งในปี ค.ศ. 1895 ทีมชาติชิลีเข้าร่วมการแข่งขันฟุตบอลโลกรอบสุดท้าย 7 ครั้ง, เคยเป็นเจ้าภาพการแข่งขันฟุตบอลโลก 1962 ซึ่งในปีนั้นได้ที่ 3 และครองแชมป์โกปาอาเมริกา 2015 ซึ่งชิลีเป็นเจ้าภาพ และยังได้ครองแชมป์โกปาอาเมริกา 2016 ที่สหรัฐอเมริกา ซึ่งเป็นการแข่งขันครั้งพิเศษในปีต่อมาอีกด้วย

## ผู้เล่นชุดปัจจุบัน
*ข้อมูลเมื่อวันที่ 5 กันยายน ค.ศ. 2017*

## เกียรประวัติ
* **[[ฟุตบอลโลก]]**
** อันดับที่ 3 (1): 1962
***[[โกปาอาเมริกา|เซาท์อเมริกา แชมเปียนชิป / โกปาอาเมริกา]]**
****ชนะเลิศ (2) [[โกปาอาเมริกา 2015|2015]], [[โกปาอาเมริกา เซนเตนาริโอ|2016]]
** รองชนะเลิศ (4): [[เซาท์อเมริกา แชมเปียนชิป 1955|1955]], [[เซาท์อเมริกา แชมเปียนชิป 1956|1956]], [[โกปาอาเมริกา 1979|1979]], [[โกปาอาเมริกา 1987|1987]]
** ที่ 3 (5): [[เซาท์อเมริกา แชมเปียนชิป 1926|1926]], [[เซาท์อเมริกา แชมเปียนชิป 1941|1941]], [[เซาท์อเมริกา แชมเปียนชิป 1945|1945]], [[เซาท์อเมริกา แชมเปียนชิป 1967|1967]], [[โกปาอาเมริกา 1991|1991]]
** ที่ 4 (10): [[เซาท์อเมริกา แชมเปียนชิป 1916|1916]], [[เซาท์อเมริกา แชมเปียนชิป 1917|1917]], [[เซาท์อเมริกา แชมเปียนชิป 1919|1919]], [[เซาท์อเมริกา แชมเปียนชิป 1920|1920]], [[เซาท์อเมริกา แชมเปียนชิป 1924|1924]], [[1935 เซาท์อเมริกา แชมเปียนชิป|1935]], [[1939 เซาท์อเมริกา แชมเปียนชิป|1939]], [[1947 เซาท์อเมริกา แชมเปียนชิป|1947]], [[1953 เซาท์อเมริกา แชมเปียนชิป|1953]], [[โกปาอาเมริกา 1999|1999]]
* **แพนอเมริกันเกมส์'''
** รองชนะเลิศ (1): 1952

## อดีตผู้เล่นคนสำคัญ
* อิวาน ซาโมราโน่
* ฮุมแบร์โต้ ซัวโซ
* อาร์ตูโร บิดัล
* อาเลกซิส ซันเชซ

## อ้างอิง

ชิลี
หมวดหมู่:ฟุตบอลในประเทศชิลี
ฟุตบอลทีมชาติฮอนดูรัส

**ฟุตบอลทีมชาติฮอนดูรัส** () หรือมีฉายาว่า Los Catrachos, La Bicolor, La H หรือ La Selección เป็นตัวแทนทีมฟุตบอลจากประเทศฮอนดูรัส อยู่ภายใต้การดูแลของสมาพันธ์ฟุตบอลอิสระแห่งชาติฮอนดูรัส (Federación Nacional Autónoma de Fútbol de Honduras) (ก่อตั้งปี 1951) ทีมชาติฮอนดูรัสได้ตำแหน่งชนะเลิศโกลด์คัพ ปี 1981 และได้ที่ 3 ในการแข่งขันโกปาอาเมริกาปี 2001 ทีมชาตฮอนดูรัสยังได้เข้าแข่งขันรอบสุดท้ายฟุตบอลโลก 2010 หลังจากที่เคยเข้ารอบครั้งแรกในการแข่งขันฟุตบอลโลก 1982

## อ้างอิง

ฮอนดูรัส
หมวดหมู่:ประเทศฮอนดูรัส
วลาดิมีร์ ไวส์ (นักฟุตบอลเกิดปี พ.ศ. 2532)

**วลาดิมีร์ ไวส์** () เกิดเมื่อวันที่ 30 พฤศจิกายน ค.ศ. 1989 ที่กรุงบราติสลาวา เป็นนักฟุตบอลชาวสโลวัก ปัจจุบันเล่นให้กับสโมสรกีฬาเลควียาในประเทศกาตาร์

## อ้างอิง

หมวดหมู่:นักฟุตบอลชาวสโลวาเกีย
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ปีกฟุตบอล
หมวดหมู่:บุคคลจากบราติสลาวา
เลโอเนล ซันเชซ

**เลโอเนล กิเยร์โม ซันเชซ ลิเนโรส** (, 25 เมษายน ค.ศ. 1936 – 2 เมษายน ค.ศ. 2022) เป็นอดีตนักฟุตบอลอาชีพ เขาถือเป็นหนึ่งในผู้เล่นที่สำคัญที่สุดของชิลี ซันเชซถือสถิติจำนวนเกมที่เล่นมากที่สุดของชิลี กับ 84 เกม และทำประตู 23 ประตู ในระหว่างปี 1955 ถึง 1968

## อ้างอิง

หมวดหมู่:นักฟุตบอลชาวชิลี
หมวดหมู่:บุคคลจากซันติอาโก
วลาดิมีร์ ไวส์ (นักฟุตบอลเกิดปี พ.ศ. 2482)

**วลาดิมีร์ ไวส์** () เกิดเมื่อวันที่ 21 กันยายน ค.ศ. 1939 เป็นอดีตนักฟุตบอลชาวสโลวาเกีย ตำแหน่งกองหลัง และต่อมาเป็นโค้ช เขาเคยได้รับเหรียญเงินในการแข่งขันโอลิมปิกฤดูร้อน 1964

บุตรชายของเขา ชื่อวลาดิมีร์ ไวส์ เป็นหัวหน้าผู้ฝึกสอนให้ฟุตบอลทีมชาติสโลวาเกีย ส่วนหลานชาย วลาดิมีร์ ไวส์ ก็เป็นนักฟุตบอลที่เล่นอยู่กับสโมสรฟุตบอลแมนเชสเตอร์ซิตี

หมวดหมู่:นักฟุตบอลชาวสโลวาเกีย
หมวดหมู่:นักกีฬาโอลิมปิกทีมชาติเชโกสโลวาเกีย
วลาดิมีร์ ไวส์

**วลาดิมีร์ ไวส์** () อาจหมายถึง
* วลาดิมีร์ ไวส์ (นักฟุตบอลเกิดปี พ.ศ. 2482) อดีตนักฟุตบอลชาวสโลวาเกีย
* วลาดิมีร์ ไวส์ (นักฟุตบอลเกิดปี พ.ศ. 2507) บุตรชาย อดีตนักฟุตบอลทีมชาติเชโกสโลวาเกียและสโลวาเกีย และหัวหน้าผู้ฝึกสอนทีมชาติสโลวาเกีย 
* วลาดิมีร์ ไวส์ (นักฟุตบอลเกิดปี พ.ศ. 2532) หลานชาย นักฟุตบอลสโมสรฟุตบอลแมนเชสเตอร์ซิตี
วลาดิมีร์ ไวส์ (นักฟุตบอลเกิดปี พ.ศ. 2507)

**วลาดิมีร์ ไวส์** () เกิดเมื่อวันที่ 22 กันยายน ค.ศ. 1964 อดีตนักฟุตบอลชาวสโลวาเกีย ปัจจุบันเขาเป็นผู้จัดการฟุตบอลทีมชาติสโลวาเกีย เขาร่วมเข้าแข่งขันฟุตบอลโลก 1990 ในฐานะนักฟุตบอลทีมชาติเชโกสโลวาเกีย เขาเล่นให้ทีมชาติ 19 ครั้ง และ 12 ครั้งสำหรับทีมชาติสโลวาเกีย เขามีบุตรชายและบิดาเป็นนักฟุตบอลเช่นเดียวกัน ซึ่งทั้งบุตรชายและบิดาของเขาก็ชื่อ วลาดิมีร์ ไวส์ 

## อ้างอิง

หมวดหมู่:นักฟุตบอลชาวสโลวาเกีย
หมวดหมู่:ผู้เล่นในฟุตบอลโลก 1990
หมวดหมู่:บุคคลจากบราติสลาวา
ซูเปอร์ซิกเวิลด์บ็อกซิ่งคลาสสิก

thumb|300px|โปสเตอร์โฆษณาการแข่งขัน
**ซูเปอร์ซิกเวิลด์บ็อกซิ่งคลาสสิก** () เป็นชื่อรายการแข่งขันชกมวยสากลอาชีพในรุ่นมิดเดิลเวท (160 ปอนด์) และซูเปอร์มิดเดิลเวท (168 ปอนด์) ของนักมวยในรุ่นพิกัดนี้ทั้งหมด 6 คน โดยผู้ชนะได้จะตำแหน่งแชมป์โลกในรุ่นซูเปอร์มิดเดิลเวทของสถาบันสภามวยโลก (WBC) และสมาคมมวยโลก (WBA) พร้อมกันทีเดียวเลย 2 สถาบัน

## กติกา
นักมวยแต่ละคนจะต้องชกในรอบแรก คนละ 3 ไฟท์ ผู้ชนะในแต่ละไฟท์ จะมี 2 คะแนน และหากสามารถชนะน็อกจะได้ 3 คะแนน ส่วนเสมอได้ 1 คะแนน ผู้ที่มีคะแนนดีสุด 4 คน จะผ่านเข้ารอบรองชนะเลิศต่อไป โดยผู้ที่ได้คะแนนดีที่สุดจะพบกับผู้ที่อยู่ในอันดับ 4 และผู้ที่อยู่ในอันดับ 2 จะพบกับอันดับ 3 และผู้ชนะของแต่ละคู่จะโคจรมาพบกันในรอบชิงชนะเลิศ ที่จะมีขึ้นในปี ค.ศ. 2011 

โดยเริ่มชกคู่แรกขึ้นในวันที่ 19 ตุลาคม ค.ศ. 2009  

สำหรับในประเทศไทยได้มีการถ่ายทอดสดมวยรายการนี้ทางช่อง 3 โดยทำการถ่ายทอดตั้งแต่คู่แรกจนถึงรอบชิงชนะเลิศ

**หมายเหตุ:** เจอร์เมน เทย์เลอร์ หลังจากชกไฟท์แรกแพ้น็อกต่อ อาเธอร์ อับราฮัม ก็ได้ขอถอนตัวออกไป ทางผู้จัดการแข่งขันจึงให้ อลัน กรีน นักมวยชาวอเมริกันเช่นเดียวกันมาชกแทน และต่อมา มิกเกล เคสเลอร์ และอังเดร เดอเรลล์ ก็ได้ขอถอนตัวไปอีก ซึ่งจากการถอนตัวของเดอเรลล์ทำให้ อังเดร วอร์ด เพิ่มสถิติและเพิ่มคะแนนขึ้น

## นักมวย

## ผลการแข่งขัน

## รอบรองชนะเลิศและรอบชิงชนะเลิศ

## อ้างอิง

## แหล่งข้อมูลอื่น
* เว็บไซต์อย่างเป็นทางการของรายการ

หมวดหมู่:มวยสากล
ลุยเซา

**อังเดร์ซง ลูอีส ดา ซิลวา** () หรือที่รู้จักกันในชื่อ **ลุยเซา** () เกิดเมื่อวันที่ 13 กุมภาพันธ์ ค.ศ. 1981 ที่เมืองอังปารู () รัฐเซาเปาลู เป็นนักฟุตบอลชาวบราซิล ปัจจุบันเล่นตำแหน่งกองหลังตัวกลาง ให้กับทีมไบฟีกาในโปรตุเกสลีกา

ลุยเซายังติดในฟุตบอลทีมชาติบราซิล เข้าร่วมแข่งขัน 40 นัดและทำประตูได้ 3 ประตู

## อ้างอิง

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:บุคคลจากรัฐเซาเปาลู
หมวดหมู่:ผู้เล่นในกังเปโอนาตูบราซีเลย์รูแซรียีอา
นีดฟอร์สปีด: ฮอตเพอร์ซูต (วิดีโอเกม พ.ศ. 2553)

***นีดฟอร์สปีด: ฮอตเพอร์ซูต*** () เป็นเกมแนวแข่งรถตระกูลนีดฟอร์สปีด พัฒนาโดย Criterion Games และจัดจำหน่ายโดย อิเลคโทรนิค อาร์ต วางจำหน่ายลงบนเครื่อง เพลย์สเตชัน 3, เอกซ์บอกซ์ 360, วี และ ไมโครซอฟท์ วินโดวส์สำหรับเกมเวอร์ชันในเครื่อง วี นั้นพัฒนาโดย Exientโดยตัวเกมนั้นสนับสนุนการแสดงผลแบบ 3D เฉพาะบนเครื่อง เพลย์สเตชัน 3 และ วินโดวส์ มีการบรรยายลักษณะเกมนี้ไว้ว่า "เป็นการปฏิวัติรูปแบบการเล่นของเกมในตระกูลนีดฟอร์สปีด" ทั้งนี้ เกมดังกล่าวมีกำหนดการวางจำหน่ายวันที่ 16 พฤศจิกายน 2010 ในอเมริกาเหนือ และ 18 พฤศจิกายน 2010 ในยุโรป

## รูปแบบการเล่น
*ฮอตเพอร์ซูต* จะนำผู้เล่นกลับไปสู่รูปแบบการเล่นดั้งเดิมของซีรีส์ *นีดฟอร์สปีด* ซึ่งเป็นการขับรถหลบหนีการไล่ล่าของตำรวจ โดยผู้เล่นสามารถเล่นในโหมดอาชีพเป็นนักซิ่งหรือตำรวจก็ได้ ความสัมพันธ์ระหว่างตำรวจกับนักซิ่ง นั้นเปรียบเหมือนกับ "สุนัขล่ากระต่าย" เพราะตำรวจมีกำลังที่จะหยุดยั้งนักซิ่งมากกว่า ซึ่งได้แก่ การบล็อกถนน และ การรบกวนสัญญาณเรดาร์Criterion ประกาศออกมาว่าโหมดอาชีพสำหรับผู้เล่นคนเดียวจะกินเวลา 12 ถึง 15 ชั่วโมง แต่สามารถเล่นซ้ำได้เรื่อย ๆ นอกจากนี้ยังมีโหมดผู้เล่นหลายคนซึ่งรองรับผู้เล่นได้มากถึง 8 คน

ฮอตเพอร์ซูตดำเนินเรื่องในเมืองที่สร้างขึ้นชื่อ *ซีเครสต์เคาน์ตี้*(Seacrest County) ซึ่งเป็นเมิองแบบเปิด มีถนนในเมืองยาวรวมกันกว่า 160 กิโลเมตร (100 ไมล์) ซึ่งมีขนาดใหญ่กว่าพาราไดซ์ซิตี เมืองในเกมเบิร์นเอาท์พาราไดซ์ซึ่งพัฒนาโดย Criterion เช่นกันถึง 4 เท่า และหากเทียบกับเกมในตระกูลนีดฟอร์สปีดด้วยกัน ซีเครสต์เคาน์ตีจะมีขนาดใกล้เคียงกับไตรซิตีในเกม นีดฟอร์สปีด: อันเดอร์คัฟเวอร์

ระบบที่เพิ่มเข้ามาใหม่ในฮอตเพอร์ซูตได้แก่ ระบบการติดต่อสังคมที่เรียกว่า *ออโตล็อก* (Autolog) ซึ่งเปรียบเหมือน เฟซบุ๊กในเกม โดยระบบดังกล่าวจะบันทึกสถิติและความก้าวหน้าของผู้เล่นไว้เพื่อเปรียบเทียบกับผู้เล่นอื่นและแนะนำด่านที่ผู้เล่นอาจสนใจทำลายสถิติ นอกจากนี้ยังมีกระดานข้อความที่ผู้เล่นสามารถโพสต์บันทึกการทำลายสถิติ ข้อความสนทนาทั่วไป และรูปภาพได้อีกด้วย ความก้าวหน้าของผู้เล่นในเกมนี้จะถูกบันทึกไว้ในรูปของค่าหัว (Bounty) และระดับขั้น (Rank) ซึ่งมีทั้งหมด 20 ขั้น แยกจากกันระหว่างฝั่งตำรวจและฝั่งนักซิ่ง

## การตอบรับ
*ฮอตเพอร์ซูต* ได้รับการตอบรับอย่างมากในงาน E3 2010 ได้รางวัลมากมายจากการประกวด "Best of E3", ในสาขา "Best Racing Game" ทั้งจาก IGN และ 1UP สำหรับเกมอื่นๆ ได้แก่ *[[Gran Turismo 5]]*, *[[Test Drive Unlimited 2]]* และ **.

## เพลงประกอบ
เพลงประกอบในเกมประกอบด้วยเพลงจากวง Benny Benassi, Black Rebel Motorcycle Club, Deadmau5, Pendulum และ Bad Religion สำหรับเพลง *Edge of the Earth* ของ 30 Seconds to Mars เป็นเพลงเปิดเกม

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2553
* 14
หมวดหมู่:เกมสำหรับเพลย์สเตชัน 3
หมวดหมู่:เกมที่พัฒนาในสหราชอาณาจักร
หมวดหมู่:เกมสำหรับนินเท็นโดวี
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับไอโอเอส
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมเกี่ยวกับเจ้าหน้าที่ตำรวจ
ตารางการแข่งขันฟุตบอลโลก 2010

**ตารางการแข่งขัน[[ฟุตบอลโลก 2010]]** เรียงตามลำดับเวลา โดยใช้เวลามาตรฐานแอฟริกาใต้ ควบคู่กับเวลาในประเทศไทย

## อ้างอิง

หมวดหมู่:ฟุตบอลโลก 2010
สมรถ คำสิงห์

พันโท **สมรถ คำสิงห์** อดีตนักมวยสากลสมัครเล่นทีมชาติไทยและอดีตนักมวยไทย ผู้เป็นพี่ชายแท้ ๆ ของ สมรักษ์ คำสิงห์ นักกีฬาชาวไทยคนแรกที่สามารถคว้าเหรียญทองโอลิมปิกมาได้  

สมรถเกิดเมื่อวันที่ 24 กันยายน พ.ศ. 2514 ที่บ้านโนนสมบูรณ์ อำเภอบ้านไผ่(ปัจจุบันแยกเป็นอำเภอบ้านแฮด) จังหวัดขอนแก่น โดยคลอดบนรถโดยสาร ขณะที่นางประยูร ผู้เป็นแม่กำลังเดินทางจะไปคลอดที่สถานีอนามัย จึงได้ชื่อเล่นว่า "บัส" หรือ "รถ"

ทั้งสมรถและสมรักษ์ได้ถูกพ่อ คือ นายแดง ฝึกให้ชกมวยมาตั้งแต่เด็ก โดยขึ้นชกตระเวนไปในแถวบ้านเกิด เนื่องจากความยากจน เมื่อได้เดินทางเข้ามาชกในกรุงเทพฯ พร้อมสมรักษ์น้องชาย สมรถได้ใช้ชื่อว่า *"พิมพ์อรัญ ศิษย์อรัญ"* ขณะที่สมรักษ์ใช้ชื่อว่า *"พิมพ์อรัญเล็ก ศิษย์อรัญ"* ซึ่งก็ถือว่าเป็นนักมวยไทยที่มีชื่อเสียงด้วยกันทั้งคู่

และเมื่อเบนเข็มมาชกมวยสากลสมัครเล่น ทั้งคู่ก็เริ่มชกพร้อมกัน โดยที่สมรถชกในพิกัดรุ่น 48 กิโลกรัม (ไลท์ฟลายเวท) ขณะที่สมรักษ์ชกในพิกัด 57 กิโลกรัม (เฟเธอร์เวท) เนื่องจากมีรูปร่างที่เล็กกว่าสมรักษ์น้องชาย

สมรถ คำสิงห์ สามารถคว้าเหรียญทองมาได้ในการแข่งขันกีฬาซีเกมส์ครั้งที่ 18 ที่จังหวัดเชียงใหม่ จึงได้ติดทีมชาติไปแข่งขันในกีฬาโอลิมปิก 1996 ที่นครแอตแลนตา สหรัฐอเมริกา พร้อมกับสมรักษ์ซึ่งก็ได้เหรียญทองมาในคราวเดียวกัน

ซึ่งในการแข่งขันโอลิมปิกครั้งนี้ ทั้งคู่ได้ถูกสื่อมวลชนสหรัฐฯ จับตามองว่าจะเป็นคู่พี่น้องที่สามารถคว้าเหรียญทองโอลิมปิกมาครองพร้อมกันได้เฉกเช่น ลีออง สปิ๊งคส์ และไมเคิล สปิ๊งคส์ ในโอลิมปิกที่นครมอนทรีออล ปี 1976 หรือไม่

ผลการแข่งขัน ในรอบแรก สมรถสามารถเอาชนะ ยาซา กีริทลี นักมวยชาวตุรกีไปได้ 19-4 หมัด ในรอบที่สอง สมรถเอาชนะ ซาบิน บรอไน นักมวยชาวโรมาเนียไป 18-7 หมัด แต่ในรอบที่สาม สมรถเป็นฝ่ายแพ้ เดเนียล เปทรอฟ นักมวยชาวบัลแกเรียไป 18-6 หมัด ซึ่งเปทรอฟต่อมาก็เป็นผู้ที่ได้เหรียญทองในการชกรุ่นนี้ด้วย หลังจากนั้น สมรถก็ได้แขวนนวมไปในที่สุด 

ภายหลังได้เข้าทำงานเป็นโค้ชมวยสากลสมัครเล่น ให้กับสโมสรตำรวจ และได้รับการแต่งตั้งเป็นตำรวจเป็นกรณีพิเศษ ยศ ร้อยตำรวจเอก (ร.ต.อ.)

## เครื่องราชอิสริยาภรณ์

## อ้างอิง

* sports-reference 

## ดูเพิ่ม
*สมรักษ์ คำสิงห์

หมวดหมู่:บุคคลจากอำเภอบ้านแฮด
หมวดหมู่:นักมวยสากลสมัครเล่นชาวไทยชุดโอลิมปิก 1996
หมวดหมู่:นักมวยไทยชายชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ตำรวจชาวไทย
หมวดหมู่:ทหารบกชาวไทย
หมวดหมู่:ผู้ฝึกสอนมวยสากล
หมวดหมู่:นักมวยจากจังหวัดขอนแก่น
หมวดหมู่:นักมวยสากลชายชาวไทย
นกเป็ดผีเล็ก

**นกเป็ดผีเล็ก** () เป็นนกน้ำในวงศ์นกเป็ดผี มีการกระจายพันธุ์เป็นวงกว้าง

## ลักษณะ
[thumb|right|''ฝูงนกเป็ดผีเล็กในทะเลสาบ [รัฐทมิฬนาฑู อินเดีย]]
นกเป็ดผีเล็กเป็นนกน้ำขนาดเล็ก ปากแหลมสีเหลืองอ่อน นกโตเต็มวัยหน้าผาก ท้ายทอยถึงหลังสีน้ำตาลเข้ม คอสีแดง แก้ม อก และท้องสีน้ำตาลแกมเหลือง ชุดขนฤดูผสมพันธุ์หน้าและแก้มจะเปลี่ยนเป็นน้ำตาลแดงเข้ม สีข้างน้ำตาล ปากดำ โคนปากเหลือง ตาเหลือง

นกวัยอ่อนมีปากสีเหลืองปลายสีดำเล็กๆ มีลายทางดำสลับขาวที่แก้มและข้างคอ สีปากจะเข้มขึ้นตามวัย

ร้องเสียง "กรี๊รก-กรี๊รกกก..." รัว

thumb| ''Tachybaptus ruficollis''
## อนุกรมวิธาน
มีชนิดย่อย 9 ชนิดแบ่งตามขนาดและสี
* *T. r. ruficollis* พบจากยุโรปและทางตะวันตกเฉียงของรัสเซียลงไปทางใต้ถึงตอนเหนือของแอฟริกา
* *T. r. iraquensis* พบในตะวันออกเฉียงใต้ของอิรักและตะวันตกเฉียงใต้ของอิหร่าน
* *T. r. capensis* พบในพื้นที่บางส่วนของทะเลทรายซาฮารา มาดากัสการ์ ศรีลังกาและอนุทวีปอินเดียขยายไปทางตะวันออกถึงประเทศพม่า
* *T. r. poggei*
* *T. r. philippensis*
* *T. r. cotobato*
* *T. r. tricolor*
* *T. r. volcanorum*
* *T. r. collaris*

## พฤติกรรม
นกเป็ดผีเล็กเป็นนกที่ว่ายน้ำและดำน้ำเก่ง เพื่อจับปลาและสัตว์น้ำไม่มีกระดูกสันหลังที่อยู่ใต้น้ำเป็นอาหาร หลบซ่อนตัวตามพุ่มไม้

นกเป็ดผีเล็กสร้างรังริมน้ำ วางไข่ 4-7 ใบ เมื่อออกจากรังจะเอาวัชพืชคลุมไข่ไว้ ลูกนกว่ายน้ำได้ทันทีหลังออกจากไข่ไม่นานและบ่อยครั้งพบบรรทุกอยู่บนหลังพ่อแม่

## อ้างอิง

## แหล่งข้อมูลอื่น

* BTO BirdFacts - Little Grebe
* Little Grebe videos, photos & sounds at the Internet Bird Collection
* Ageing and sexing (PDF) by Javier Blasco-Zumeta 
* Grebes of the World  by André Konter 

หมวดหมู่:นกเป็ดผี
เป็ดผีเล็ก
ไก่ฟ้าหลังเทา

**ไก่ฟ้าหลังเทา** (; ) เป็นไก่ฟ้าที่พบในป่าทึบโดยเฉพาะในตีนเขาของเทือกเขาหิมาลัย จากแม่น้ำสินธุไปทางตะวันตกจนถึงไทย มันถูกนำเข้าสู่รัฐฮาวาย (แต่ค่อน ข้างหายาก) ที่นั่นมันจัดเป็นชนิดพันธุ์ต่างถิ่นที่กินและแพร่กระจายพืชชนิดพันธุ์ต่างถิ่น ตัวผู้มีขนหลากหลายขึ้นกับชนิดย่อย แต่อย่างน้อยก็มีสีขนดำออกฟ้า ขณะที่เพศเมียเป็นสีน้ำตาลทั้งตัว ทั้งสองเพศมีหนังสีแดงที่หน้า ขาออกเทา ชนิดย่อยทางตะวันออก 3 ชนิด (*oatesi*, *lineata* และ *crawfurdi*) กำลังถูกคุกคามและ *moffitti* ซึ่งไม่ทราบสถานะแน่ชัด

## อนุกรมวิธาน

ไก่ฟ้าหลังเทาเป็นญาติใกล้ชิดกับไก่ฟ้าหลังขาวและมีลูกผสมที่เกิดจากไก่ฟ้าทั้งสองชนิด การจัดวางทางอนุกรมวิธานของ *lineata* และ *crawfurdi* ยังคงเป็นที่โต้เถียงกันว่ามันควรจัดเป็นชนิดย่อยของไก่ฟ้าหลังเทา หรือไก่ฟ้าหลังขาว มันมีขาสีเทาเหมือนไก่ฟ้าหลังเทาแต่มีชุดขนคล้ายกับไก่ฟ้าหลังขาว เหตุผลหนึ่งที่ควรจัดเป็นชนิดย่อยของไก่ฟ้าหลังขาวคือ *lineata* และ *crawfurdi* พบทางตะวันออกของแม่น้ำอิระวดี จากเครื่องแบ่งทางสัตววิทยาแล้ว ชนิดย่อยอื่นของไก่ฟ้าหลังเทาพบทางฝั่งตะวันตกของแม่น้ำ (*oatesi* ชนิดย่อยของไก่ฟ้าหลังเทามีรายงานว่าพบทางตะวันออกของแม่น้ำ แต่ไม่ถูกต้อง) บนพื้นฐานของ mtDNA เมื่อเร็วๆนี้ ช่วยยืนยันว่า *lineata* และ *crawfurdi* ควรเป็นชนิดย่อยของไก่ฟ้าหลังเทา

## ลักษณะ
right|thumb|''L. leucomelanos lathami'' ตัวผู้ในอินเดีย
ตัวผู้ยาว 63-74 ซม. ตัวเมียยาว 50-60 ซม. ลำตัวกลม ชนิดย่อยแบ่งได้เป็นสองกลุ่ม กลุ่มแรก (*hamiltoni*, *leucomelanos*, *melanota*, *moffitti* และ *lathami*) พบทางตะวันตกและตอนกลางของพิสัยการกระจายพันธุ์ กลุ่มที่สอง (*williamsi*, *oatesi*, *lineata* และ *crawfurdi*) พบทางตะวันออก ในตัวผู้กลุ่มแรก มีขนสีดำ-น้ำเงินเหลือบ ตะโพกขาวหรือส่วนล่างขาว ชนิด *hamiltoni* กระหม่อมขาว (ชนิดอื่นสีดำ-น้ำเงิน) ในกลุ่มที่สองส่วนล่างและกระหม่อมสีดำ-น้ำเงินเหลือบ หางและส่วนบนสีขาว (หรือสีเทาจางๆ) ปนกับขนแน่นเป็นคลื่นสีดำ

ตัวเมียสีออกน้ำตาล ส่วนล่างมีแต้มขาวสลับดำ ส่วนอื่นๆขนคล้ายเป็นเกล็ด

## พฤติกรรม
### อาหาร
อาหารได้แก่ แมลง ตัวหนอน ไส้เดือน สัตว์ขนาดเล็ก และเมล็ดพืชบางชนิด เช่นขุยไผ่ เมล็ดหญ้า ผลไม้สุก

### การสืบพันธุ์
ฤดูผสมพันธุ์อยู่ในช่วงเดือนมีนาคม - พฤษภาคม ทำรังตามแอ่งบนพื้นดินใต้กอไม้รกๆ รองรังด้วยใบหญ้าแห้ง วางไข่ครั้งละ 6 - 9 ฟอง ไข่มีตั้งแต่สีครีมจนถึงสีเนื้อแกมแดง ใช้เวลาฟักไข่ 24 -25 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว หลังออกจากไข่ 3 - 4 ชั่วโมง หรือเมื่อขนแห้งก็จะเดินตามแม่ไปหาอาหารได้

## อ้างอิง

## แหล่งข้อมูลอื่น

* Kalij Pheasant

ฟ้าหลังเทา
ฟ้าหลังเทา
ไก่ฟ้าหลังเทา
หมวดหมู่:สัตว์ป่าคุ้มครอง
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
เปาลู ฟึไรรา

**เปาลู รึนาตู รึโบชู ฟึไรรา**  (, ; เกิด 18 มกราคม ค.ศ. 1979) เป็นอดีตนักฟุตบอลอาชีพชาวโปรตุเกส ซึ่งลงเล่นในตำแหน่งฟูลแบ็ก  ปัจจุบันเขาเป็นผู้ช่วยผู้จัดการทีมล็อสก์ลีล สโมสรในลีกเอิง

ฟึไรราเคยเป็นนักฟุตบอลในทีมชาติโปรตุเกส ตำแหน่งแบ็กขวา แต่ในบางครั้งก็เล่นแบ็กซ้ายและกองหลังกลาง เขาย้ายจากโปร์ตูมาร่วมทีมเชลซีใน ค.ศ. 2004 เมื่อโชเซ มูรีนโย คว้าตัวเขามาด้วยค่าตัว 13.2 ล้านปอนด์ โดยที่ก่อนหน้านั้นทั้งคู่พึ่งคว้าแชมป์ยูฟ่าแชมเปียนส์ลีกและลีกสูงสุดของโปรตุเกสด้วยกันที่โปร์ตู ฟึไรรามีส่วนสำคัญที่ทำให้แนวรับเชลซีเหนียวแน่นมากในฤดูกาลแรกที่เขาย้ายมา แม้ว่าจะมีอาการบาดเจ็บรบกวนช่วงท้ายฤดูกาล เขาก็ช่วยให้เชลซีคว้าแชมป์ได้เป็นครั้งแรกในรอบ 50 ปีและทำสถิติเสียประตูน้อยที่สุด

ฤดูกาลที่ 2 ของฟึไรรา เขาได้รับโอกาสลงสนามไม่มากนัก โดยตำแหน่งแบ็กขวานั้นมักจะเป็นกัลลาสหรือเจเรมีที่ได้ลง แต่เขายังเป็นตัวเลือกแรกในแชมเปียนส์ลีกและทำประตูแรกกับเชลซีได้ในเกมเอฟเอคัพกับโคลชิสเตอร์

ในเดือนสิงหาคม ค.ศ. 2006 กัลลาสย้ายออกจากทีมไปและคาลิด บูลารูซย้ายเข้ามาแทน ช่วงต้นฤดูกาล 2006/07 บูลารูซยึดตำแหน่งแบ็กขวาตัวจริงไว้ได้ แต่ต่อมาฟึไรราทวงตำแหน่งคืนได้สำเร็จและมีส่วนสำคัญในการหยุดคริสเตียโน โรนัลโดในเอฟเอคัพนัดชิง

ในยุคของอัฟรัม กรันต์ ฟึไรราสลับกันลงในตำแหน่งแบ็กขวากับจูเลียโน เบลเลตตี ที่พึ่งย้ายมาร่วมทีม และลงเล่นเป็นแบ็กซ้ายในเวลาที่แอชลีย์ โคล และเวยน์ บริดจ์ ได้รับบาดเจ็บพร้อมกัน ในช่วงท้ายฤดูกาลเป็นเบลเลตตีที่เล่นเกมรุกได้ดีกว่าได้ลงสนามอย่างต่อเนื่อง แต่ในนัดชิงยูฟ่าแชมเปียนส์ลีกกลับเป็นเอสเซียงที่เล่นเป็นแบ็กขวา ส่วนฟึไรราไม่มีชื่อแม้กระทั่งในม้านั่งสำรอง

ฟึไรราต่อสัญญาไปอีก 5 ปีในเดือนกุมภาพันธ์ ค.ศ. 2008 ภายใต้การคุมทีมของลูอิส ฟีลีปี สโกลารี ที่เคยร่วมงานกันในทีมชาติโปรตุเกสมาก่อน ฟึไรรากลับได้ลงสนามเพียง 7 นาทีโดยเป็นตัวสำรองแทนชูเซ โบซิงกวา ในนัดเปิดฤดูกาล

เขาต้องรอถึงยุคของคืส ฮิดดิงก์ในเดือนกุมภาพันธ์ ค.ศ. 2009 กว่าจะได้ลงเป็นตัวจริงในตำแหน่งแบ็กซ้ายแทนที่แอชลีย์ โคล ขณะนั้นดูเหมือนว่าตัวเลือกแรก ๆ ในตำแหน่งแบ็กขวาจะเป็นของโบซิงกวาและกองหลังสารพัดประโยชน์อย่างอีวานอวิช รวมไปถึงในทีมชาติโปรตุเกสก็เป็นโบซิงกวาที่ยึดตำแหน่งแบ็กขวาไว้

ฟึไรรามีโอกาสลงสนามในคาร์ลิงคัพและทำประตูที่ 2 ของเขากับเชลซีในเกมกับแบล็กเบิร์นซึ่งเป็นเพียงประตูที่ 3 ในการเล่นฟุตบอลอาชีพ ช่วงคริสต์มาสถึงเดือนกุมภาพันธ์ ฟึไรราได้ลงสนามไม่บ่อยนัก หนึ่งในนั้นคือเกมเอฟเอคัพกับคาร์ดิฟที่เขาทำผลงานได้ดี

เมื่อโคลและชีร์คอฟมีอาการบาดเจ็บ ฟึไรราที่รอโอกาสอยู่ก็ทำหน้าที่แทนได้ดี อาการบาดเจ็บของอีวานอวิชในเกมกับแบล็กเบิร์นทำให้ฟึไรราได้เล่นในตำแหน่งแบ็กขวาที่เขาถนัด มีส่วนสำคัญในชัยชนะสำคัญเหนือวิลลาและพอร์ตสมัท ความีวินัยในเกมรับของเขาช่วยให้เชลซีบุกไปชนะแมนเชสเตอร์ยูไนเต็ดได้ถึงโอลด์แทรฟฟอร์ด ฟึไรราเล่นได้อย่างเหนียวแน่นติดต่อกันถึง 10 นัดและช่วยให้เชลซีคว้าดับเบิลแชมป์ได้ในที่สุด

## อ้างอิง

## แหล่งข้อมูลอื่น

*
*
*
*
*

หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:บุคคลจากกัชไกช์
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
รายได้ประชาชาติ

**รายได้ประชาชาติ**  หมายถึง มูลค่าเป็นตัวเงินของสินค้าและบริการขั้นสุดท้าย ตามราคาตลาดที่ผลิตขึ้นด้วยทรัพยากรของประเทศ ในระยะเวลา 1 ปี 

รายได้ประชาชาติ คำนวณได้ 3 วิธี คือ

1.  การคำนวณจากด้านผลิตภัณฑ์ ซึ่งเป็นการรวมมูลค่าของสินค้าและบริการขั้นสุดท้ายที่ประเทศผลิตขึ้น ในระยะเวลา 1 ปี

2.  การคำนวณจากด้านรายได้ เป็นการรวมรายได้ทุกประเภทที่เจ้าของปัจจัยการผลิตได้รับจากการขายปัจจัยให้แก่ ผู้ผลิต

3.  การคำนวณจากด้านรายจ่าย เป็นการคำนวณโดยการนำรายจ่ายของประชาชนในการซื้อสินค้าและบริการขั้นสุดท้ายรวมกัน ในระยะเวลา 1 ปี

ตัวเลขรายได้ประชาชาติ  มีความสำคัญและมีความจำเป็นอย่างยิ่ง สำหรับการศึกษาสถานการณ์เศรษฐกิจของประเทศ  การกำหนดนโยบายเศรษฐกิจ  การเงิน  และการคลังของประเทศ ขณะเดียวกัน ก็มีข้อจำกัดในการใช้ตัวเลขรายได้ประชาชาติ และเป็นเครื่องวัดประสิทธิภาพในการผลิตของประเทศ และสวัสดิการทางเศรษฐกิจ

หมวดหมู่:เศรษฐกิจ
แซนแทนาแรปเทอร์

**แซนแทนาแรปเทอร์** ( ()) ชื่อของมันมีความหมายว่าจอมขโมยจากแซนแทนา เป็นเทอโรพอดในตระกูลโคลูซอเรีย() ยาวประมาณ 1.25 เมตร อาศัยอยู่ในทวีปอเมริกาใต้ ช่วง(ปลาย Aptian ถึง ช่วงต้น Albian) ในยุคครีเทเชียส เมื่อประมาณ 108 ล้านปีก่อน พบฟอสซิลในปี ค.ศ.1996 โดยฟอสซิลซานตาน่าฟอร์เมชั่น ชั้นหินโบราณอุดมไปด้วยฟอสซิลของสิ่งมีชีวิตและพืช ในรัฐเซอารา ทางตะวันออกเฉียงเหนือของประเทศบราซิล  ถึงมันจะมีชื่อแรปเตอร์ (ที่นิยมใช้กับพวกโดรมีโอซอร์) แต่มันไม่ใช่ไดโนเสาร์กลุ่มโดรมีโอซอร์ 

## ลักษณะ
แซนแทนาแรปเทอร์ ถูกประกาศชื่อแรกในปี ค.ศ. 1996 มันมีลักษณะและสัดส่วนคล้ายกับออริโนโตรัสเตส นิ้วมือนิ้วเท้ามี3นิ้ว กระดูกมีลักษณะกลวงคล้ายกับกระดูกของนกในปัจจุบัน กระดูกขาส่วนน่องมีความยาวถึงสองในสามของความยาวขาทั้งหมด ร่างกายปราดเปรียวและว่องไว สามารถล่าเหยื่อเป็นฝูงเพื่อล้มเหยื่อขนาดใหญ่ได้

## อ้างอิง

* DinoData

## แหล่งข้อมูลอื่น
* ''Thescelosaurus!'' (under Coelurosauria ''i.s.'') 

หมวดหมู่:ไดโนเสาร์ในยุคครีเทเชียส
ซีเมา ซาบรอซา

**ซีเมา เปดรู ฟงเซกา ซาบรอซา** () หรือ **ซีเมา** () เกิดเมื่อวันที่ 31 ตุลาคม ค.ศ. 1979 เป็นอดีตนักฟุตบอลอาชีพชาวโปรตุเกส เกิดที่เมืองวีลารียัล () เล่นในตำแหน่งปีกขวาและกองหน้า เขามีทักษะเรื่องการเลี้ยงลูกและลูกตั้งเตะ

หมวดหมู่:บุคคลจากเขตวีลาเรียล
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
การบุกครองแมนจูเรียของญี่ปุ่น

**การรุกรานแมนจูเรียของญี่ปุ่น** เป็นเหตุการณ์ที่กองทัพคันโตของจักรวรรดิญี่ปุ่น เข้ารุกรานดินแดนแมนจูเรียของจีน ในเหตุการณ์สงครามจีน-ญี่ปุ่นครั้งที่ 2 เริ่มต้นขึ้นในวันที่ 18 กันยายน ค.ศ. 1931 ภายหลังการบุกยึดดินแดนมุกเดน ต่อมาเกิดการเจรจาพักรบตางกู ญี่ปุ่นได้ครอบครองดินแดนแมนจูเรียกระทั่งสิ้นสุดสงครามโลกครั้งที่สอง

## การโจมตีทางรถไฟ
วันที่ 18 กันยายน 1931 หนึ่งวันหลังจากเหตุการมุกเดน ศูนย์บัญชาการใหญ่แห่งกองทัพจักรพรรดิ์ญี่ปุ่น ได้ตัดสินในใช้นโยบายการจำกัดขอบเขตไม่ให้ขยายวงกว้างออกไป จึงมีคำสั่งถึงผู้บัญญาการกองทัพคันโต

แต่คำสั่งจากโตเกียวกลับบิดเบือน ผู้บัญชาการทหารสูงสุดแห่งกองทัพคันโต ผู้พันชิเงะรุ ฮนโจ กลับออกคำสั่งให้กองทัพของเขาขยายขอบเขตการปฏิบัติการอย่างรวดเร็วตามเส้นทางรถไฟสายแมนจูเรียใต้ ภายใต้การบังคับบัญชาของ พลโทจิโระ ทามอน ผู้บัญชาการทหารกองพลที่ 2 ได้เคลื่อนพลไปตามเส้นทางรถไฟ เป็นระยะทางกว่า 693 ไมล์ บุกยึดเมืองและหมู่บ้านต่างๆมากมาย เช่น อันชาน ไหเฉิง ไคหยวน ฟูชุน ฉางชุน

## แหล่งข้อมูลอื่น
* ทหารอาสาแห่งจีนตะวันออกเฉียงเหนือ โดย Anthony Coogan 
* International ศาลชำระความทหารแห่งเอเชียตะวันออก การคุกคามจีนของกองทัพญี่ปุ่น
* Newspaperarchive.com เย็นวันเสาร์. 27 กุมภาพันธ์. 1932. THE COSHOCTON TRIBUNE
* ทหารอาสาแห่งจีนตะวันออกเฉียงเหนือ โดย Anthony Coogan 
* เอกสาร 144, เหตุการแมนจูเรีย
* "Secessionist Movements" จาก นิตยสาร ไทม์ ตุลาคม. 12, 1931
* บอยคอตต์, เลือดตกยางออก & รัฐบาลหุ่น จาก นิตยสาร ไทม์ ตุลาคม. 26, 1931 
* "นโนบายเข้มเข็ง" จาก นิตยสาร ไทม์ ธันวาคม. 28, 1931 
* The Charleston Gazette Friday Morning, January 1, 1932
* Jaunting Juggernaut From Time Magazine, Jan. 4, 1932 
* Fun & Blood จาก นิตยสาร ไทม์, มกราคม. 11, 1932 
* Flight of Ting From the February 15, 1932 บทความจากนิตยสารไทม์ 
* เหตุการณ์มุกเดนและแมนจูกัว, WW2 database
* Manchuria 1931-1932 ภาพจาก the Manchurian campaign
* Modern Manchuria-Political (Inset-Mukden)　现代满洲－政治（放大图－沈阳） แผนที่บริเวณแมนจูเรีย 1935—ลิงก์เสียตั้งแต่ 10/12/2009
* Modern Manchuria and Mongolia-Economic (Inset-Foreign Trade of Manchuria for 1930)　现代满洲和蒙古经济（放大图－1930年对外贸易） ภูมิศาสต์แมนจูเรีย 1930's—ลิงก์เสียตั้งแต่ 10/12/2009
* AMS แผนที่ภูมิประเทศแมนจูเรีย

หมวดหมู่:สงครามจีน–ญี่ปุ่นครั้งที่สอง
หมวดหมู่:สงครามจีน–ญี่ปุ่น
หมวดหมู่:การบุกครอง
หมวดหมู่:การบุกครองโดยญี่ปุ่น
หมวดหมู่:การบุกครองจีน
หมวดหมู่:ยุทธการในสงครามจีน–ญี่ปุ่นครั้งที่สอง
หมวดหมู่:สมัยระหว่างสงคราม
หมวดหมู่:สงครามเกี่ยวข้องกับทวีปเอเชีย
หมวดหมู่:ความรู้สึกต่อต้านญี่ปุ่นในประเทศจีน
หมวดหมู่:ฝ่ายอักษะ
คาเฟอร์ก็อท

**คาเฟอร์ก็อท** เป็นชื่อของยาที่ประกอบด้วย เออร์โกตามีน ตาร์ตราเต 1 มิลลิกรัม และ คาเฟอีน 100 มิลลิกรัม โดยข้อบ่งใช้ของยาคาเฟอร์ก็อทเบื้องต้นใช้เพื่อรักษาอาการปวดจากระบบไหลเวียนเลือดที่ขยายตัวอย่างเฉียบพลัน เช่น ไมเกรน

## ข้อควรระวัง
**ยานี้เป็นยากลุ่ม เออร์กอต จึงห้ามใช้ยานี้ร่วมกับ** 

ยาต้านไวรัส เอชไอวี กลุ่มโปรตีเอสอินฮิบิเตอร์ (PI) เช่น ริโทนาเวียร์ โลพินาเวียร์ อะทาซานาเวียร์ ดารูนาเวียร์ ซาควินาเวียร์ 

ยาฆ่าเชื้อแบคทีเรียกลุ่มมาโครไลด์ เช่น อีรีโทรไมซิน คลาริโทรไมซิน โทรลีแอนโดรไมซิน

**เพราะอาจจะทำให้พิการหรือเสียชีวิตได้**

**ไม่ควรใช้ยานี้ร่วมกับยา อาหาร หรือผลไม้บางชนิด เพราะอาจมีผลต่อการรักษาหรือเกิดอันตรายได้ เนื่องจากเกิดภาวะพิษเออร์กอต** เช่น

ยาต้านเชื้อรากลุ่มเอโซล เช่น คีโทโคนาโซล

ยาลดความดันในกลุ่มปิดกั้นตัวรับบีตา เช่น โพรพราโนลอล 

ยาลดความดันในกลุ่มปิดกั้นแคลเซียม เช่น เวอราพามิล

ยารักษาโรคหืด เช่น ซิลูตอน

ยาต้านซึมเศร้า เช่น ฟลูโวซามีน

ผลไม้ เช่น เกรปฟรุต และ เครื่องดื่มที่มีคาเฟอีนthumb|โครงสร้างโมเลกุลของ เออร์โกตามีน
thumb|โครงสร้างโมเลกุลของคาเฟอีน

## การใช้

เวลาการใช้ยาที่ถูกต้องเป็นสิ่งสำคัญ คาเฟอร์ก็อท ใช้ระงับอาการปวดเพื่อไม่ให้อาการปวดหนักขึ้น แต่ไม่ได้ใช้ป้องกันอาการปวด จึงควรใช้ยาเมื่อเริ่มปรากฏอาการแรกของการปวด 

ผู้ใหญ่และเด็กอายุ 12 ปีขึ้นไป : เมื่อปวดศรีษระ ไมเกรนให้รับประทานครั้งละ 2 เม็ดทันที หากอาการไม่บรรเทาหลังจากรับประทานยาแล้ว 30 นาที สามารถรับประทานซ้ำได้อีกครั้งละ 1 เม็ด แต่ห้ามรับประทานเกิน  วันละ 6 เม็ด ทั้งนี้ห้ามรับประทานยาเกิน 10 เม็ดต่อสัปดาห์ หากใช้ยาต่อเนื่องมาแล้ว 6 เม็ด ภายใน 1 วัน ต้องหยุดการใช้ยาอย่างน้อย 4 วัน

## กลไกการออกฤทธิ์

สาเหตุของไมเกรนยังไม่เป็นที่รู้จักกันดี แต่น่าจะเกี่ยวกับเส้นเลือดในสมองที่ทำให้เกิดอาการปวดศีรษะ เออร์โกตามีน ตาร์ตราเต และคาเฟอีนจะออกฤทธิ์ที่เส้นเลือด
## ผลข้างเคียง

เนื่องจาก เออร์โกตามีน และคาเฟอีนไม่ได้ออกฤทธิ์จำเพาะที่เส้นเลือดที่สมองเท่านั้น แต่จะส่งผลต่อเส้นเลือดบริเวณอื่นด้วย จึงทำให้เกิดอาการมือเท้าเย็น คลื่นไส้อาเจียน และอื่นๆ เกิดขึ้นร่วมกันได้
## อ้างอิง

หมวดหมู่:ยา
ไก่ฟ้าหลังขาว

thumb|ไข่ของไก่ฟ้าหลังขาว
thumb
**ไก่ฟ้าหลังขาว** (; ) เป็นนกในวงศ์ไก่ฟ้าและนกกระทา (Phasianidae) ที่พบในป่าในภูมิภาคอินโดจีน และทางตะวันออกและทางใต้ของจีน ถูกนำเข้าไปในรัฐฮาวายและในบางส่วนของสหรัฐอเมริกา ตัวผู้มีสีดำและขาว ตัวเมียมีสีน้ำตาล ทั้งสองเพศมีหน้ากากหนังสีแดงที่หน้า ขามีสีแดง (ใช้แบ่งชนิดจากไก่ฟ้าหลังเทาที่มีขาสีเทา)

## ลักษณะ

ไก่ฟ้าหลังขาว เป็นนกขนาดกลาง - ใหญ่ ความยาวจากปลายปากถึงปลายหาง ประมาณ 50 - 125 เซนติเมตร ในประเทศไทยพบ 2 ชนิดย่อย คือ ไก่ฟ้าหลังขาว และไก่ฟ้าหลังขาวจันทรบูร ตัวผู้มีขนหงอนบนหัวสีน้ำเงินแก่ยาวคลุมท้ายทอย ใบหน้ามีแผ่นหนังสีแดง ขนตอนบนของลำตัวส่วนใหญ่และปีกสีขาววาวเหมือนเงิน มีลายเป็นเส้นบาง ๆ สีดำเป็นรูปตัววี (V) อยู่บนขน ตัวเมียมีขนหงอนบนหัวสีน้ำเงินแก่ แต่มีเพียงเล็กน้อยพอสังเกตเห็นเท่านั้น ขนตามตัวส่วนใหญ่สีน้ำตาลคล้ำ แข้งสีแดง ไม่มีเดือย

## การกระจายพันธุ์
พบในประเทศจีน พม่า ไทย และ อินโดจีน ในประเทศไทยพบทาง ภาคตะวันตก ภาคเหนือ ภาคตะวันออกเฉียงเหนือ และภาคตะวันออก

## พฤติกรรม
หากินเป็นคู่ ๆ ไม่ชอบอยู่เป็นฝูงเหมือนไก่ป่า หากินตอนเช้าและพลบค่ำ ในเวลากลางคืนจะจับคอนนอนตามกิ่งไม้ หรือกิ่งไผ่ เริ่มผสมพันธุ์ได้เมื่อมีอายุ 3 ปี วางไข่ครั้งละ 4 - 6 ฟอง ระยะฟักไข่นาน 23 - 24 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว เมื่อขนแห้งก็เดินตามแม่ไปหาอาหารกินได้เลย อาหารได้แก่ เมล็ดพืช ดอกหญ้า ใบไม้ ผลไม้ แมลง ตัวหนอน ไข่มด

## อ้างอิง

## แหล่งข้อมูลอื่น

* [ไก่ฟ้าหลังขาวจาก[ช่อง7]]

ฟ้าหลังขาว
ฟ้าหลังขาว
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่เป็นสัตว์เลี้ยง
เพชรสยาม เพชรเจริญ

**เพชรสยาม เพชรเจริญ** นักมวยสากลชาวไทย สถิติการชก 18 ครั้ง ชนะ 8 (น็อค 4) เสมอ 1 แพ้ 9 

## เกียรติประวัติ

* แชมป์ OBA รุ่นไลท์เวลเตอร์เวท
** ชิง 12 กรกฎาคม 2524 ชนะคะแนนโจ ลิม ที่ กรุงเทพฯ
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวลเตอร์เวทเมื่อ 26 มกราคม 2523 เสมอกับ มู ซังโม ที่ เกาหลีใต้
** ชิงแชมป์ OPBF รุ่นเวลเตอร์เวทเมื่อ 19 พฤษภาคม 2528 แพ้น็อค ฮวาง จุนซุก ยก 7 ที่ เกาหลีใต้

## อ้างอิง
* สถิติการชก boxrec.com 
หมวดหมู่:นักมวยสากลชาวไทยรุ่นเวลเตอร์เวท
หมวดหมู่:นักมวยสากลชาวไทยรุ่นซูเปอร์ไลท์เวท